Նրա ասելով, եթե միության ներսում համագործակցությունը հիմնված լինի միայն բացառման սկզբունքի վրա, ապա բիզնեսը կկորցնի իր մոտիվացումը և ավելի քիչ տրամադրված կլինի ներքին զարգացմանը: «Որքան շատ արգելքներ վերացնենք, այնքան ավելի մեծ կլինի տեխնոլոգիական բեկումը՚, - նշել է Մհեր Գրիգորյանը` այդ համատեդքստում ընդգծելով ԵԱՏՄ երկրների օրենսդրությունների ներդաշնակեցման անհրաժեշտությունը: Նա նաև կարևորել է բիզնեսի աշխուժացման համար ջանքերի համախմբումը: Փոխվարչապետի պաշտոնակատարի համոզմամբ, միությունում պետք է լինի բորսա, որտեղ դրվեն նոր տեխնոլոգիական և թվանշանային լուծումներ: Տրանսպորտային շրջափակման, թանկարժեք լոգիստիկայի և էներգառեսուրսների պայմաններում Հայաստանը շեշտադրումները կատարում է մտավոր բաղադրիչի վրա: Խոսքը վերաբերում է, մասնավորապես, տեղեկատվական տեխնոլոգիաների հատվածին, որը հանրապետությունում լավ զարգացած է: Սակայն Հայաստանի այդ ոլորտի ձեռքբերումները բավականաչափ չեն ներկայացվում ԵԱՏՄ տարածքում: